Maailmassa on monia kirjoja mutta, ainoastaan yksi kirjojen kirja -
ja tuo kirja on Raamattu, Jumalan sana.
Tervetuloa uuteen ohjelmasarjaan -
jossa käsittelemme yhtä Vanhan Testamentin -
erinomaisen mielenkiintoista apokalyptista teosta.
Käsittelemme Danielin kirjaa.
Miksi Danielin kirja on kirjoitettu, mitä Danielin kirja opettaa -
ja mitä tänä päivänä voimme oppia Danielin kirjasta.
Tätä aihepiiriä on mukanani käsittelemässä Niilo Närhi.
Niilo, sinä olet Avainmedian pitkäaikainen toiminnanjohtaja -
ja sinulla on uusi elämänvaihe. Elikkä, olet eläköitynyt.
Ihmettelen sitä, että sinä olet nyt edeltävät kuukaudet, -
kuukausi kaupalla paneutunut Danielin kirjaan.
Eihän sinun tarvitsisi tätä tehdä. Sinulle ei makseta palkkaa.
Mikä saa sinun kaltaisesi miehen -
viipymään päivä ja kuukausi tolkulla Danielin kirjan ääressä?
Kun tähän ikään tulee ja on ollut uskossa jo 45 vuotta, ja plus, -
niin tietysti Raamattu on tullut luettua läpi moneen kertaan.
Nyt olen tullut siihen ikään, että haluan syventyä, -
tietysti matkan varrellakin on syvennytty mutta -
syventyä joihinkin Raamatun kirjoihin.
Danielin kirja on yksi niistä, jotka ovat minua haastaneet -
ja myöskin ihastuttaneet.
Ja kun minä tykkään tutkia kirjoituksia ja Raamattua, -
erilaisia teoksia, jotka siihen liittyvät, -
niin minä suorastaan nautin. Se on kuin tikkaria imisi, -
kun saan tuntikaupalla istua kirjoitusten äärellä, -
paneutua näihin ikivanhoihin teksteihin, -
jotka elää ja puhuu vielä tänäkin päivänä.
Voisiko sanoa, että Raamatun lukeminen ja Raamatun tutkiminen -
on sinulle harrastus, jota harjoitat hyvin aktiivisesti?
Se on harrastus ja myös elämäntapa.
Ja tietysti se, mitä Jeesus sanoo; "Ei ihminen elä ainoastaan leivästä, -
vaan jokaisesta sanasta..."
Huom! "Jokaisesta sanasta, joka Jumalan suusta lähtee'.
Danielin kirja on niitä sanoja, jotka ovat Jumalan suusta lähteneet.
Miksi juuri Danielin kirja on nyt polttopisteessä?
Sen takia, että Danielin kirja on yksi Raamatun -
tärkeimpiä profeetallisia kirjoja.
Se sisältää aivan hämmästyttävän tarkkoja ennustuksia -
maailmanhistoriasta.
Kertoo jopa käsittämättömän tarkasti -
sen ajan, Danielin ajasta eteenpäin katsottuna, -
jolloin Israelin kauan odotettu Messias -
tulisi syntymään tähän maailmaan.
Danielin kirja on siitäkin ajankohtainen, -
että se sisältää paljon lopunaikoihin sisältyviä ennustuksia.
Minä olen myyty mies tämän kirjan äärellä.
Me tulemme käymään Danielin kirjan luku luvulta lävitse, -
hyvinkin yksityiskohtaisesti.
Mutta hieman kokonaisuutta, mikä on Danielin kirjan yleisrakenne?
Nyt, kun Danielin kirjaa lukee, -
kohta mennään siihen historialliseen taustaan ja tilanteeseen, -
niin täytyy ymmärtää, että Daniel oli juutalainen, -
joka oli pakkosiirtolaisuudessa suurimman osan elämästään.
Danielin kirjan ennustukset käsittelevät ennen muita juutalaisten kohtaloita, -
Jerusalemin kaupunkia ja Israelin maata.
Ja siellä on myöskin tämä jännite -
maallisten valtakuntien ja tulevan luvatun Jumalan valtakunnan välillä.
Nimenomaan nämä maalliset valtakunnat ovat pakana valtakuntia.
Tätä monin eri kuvin sitten Danielin kirjassa käydään läpi.
Onko näin, että jossain kohtaa näissä Danielin kirjan 12 luvussa, -
on erikseen profeetallista tekstiä -
ja jossakin käydään historiallista kertomusta.
Avaatko tätä ennen kun menemme syvemmälle?
Karkeasti ottaen Danielin kirja voidaan jakaa kahteen osaan.
Ensimmäiset kuusi lukua, puolet on narratiivia, kertomusta, -
Jumalan ihmisten elämästä, Danielista ja hänen kolmesta toveristaan.
Siellä on profeetallisia aineksia erityisesti toisessa luvussa mukana.
Mutta luvut 7-12 -
ovat pääasiallisesti eskatologisia, -
apokalyptisia, profeetallisia tekstejä.
Kun vetää veitsellä keskeltä kirjaa, -
niin näin se karkeasti ottaen jakaantuu.
Puhumme vielä tällaisesta isosta kuvasta.
Kun mietit Danielin kirjaa ja näitä 12 lukua, -
niin onko Danielin kirjassa joku yksi avainjae, -
joka on sinun mielestäsi ikään kuin kiteytys Danielin kirjan sanomasta?
Ja toinen asia, onko joku avainteema, millä Danielin kirjan sanoma avautuu?
Avainjae ja avainteema?
Nämä ovat tärkeitä kysymyksiä.
On. Minun mielestä on ja jos minun pitää poimia joku avainjae, -
se löytyy heti sieltä toisen kirjan loppupuolelta.
Siinä Daniel selittää Nebukadnessarin näkemän unen kuvapatsaasta -
ja siinä kuvataan kivilohkare, joka irtaantuu kalliosta -
ja murskaa tämän kuvapatsaan.
Tämä pieni kivilohkare kasvaa niin suureksi vuoreksi, -
että se täyttää koko maailman.
Siinä on meille avainkuva, ja samalla myös avainjae, -
siitä, mistä Danielin kirja kertoo.
Pakanavaltakunnat tulevat tiensä päähän -
ja Jumala perustaa oman valtakuntansa.
Minusta tuo kivi kuvaa erinomaisesti Kristusta, -
joka on tuon tulevan valtakunnan pää ja Herra.
Se irtaantuu kalliosta ja täyttää koko maan.
Toinen avainajatus tai tämmöinen avain,-
jolla Danielin kirjaa minun mielestä pitäisi tutkia on tämä, -
että täytyy ymmärtää sen juutalainen teema.
Se koskee juutalaisia, se koskee Jerusalemia, se koskee Israelia.
Ennen muuta aina pakanakansojenkin kontekstissa -
on kysymys Danielin omasta kansasta.
Ja jos ei tätä ymmärrä, kun myöskin tulevaisuuteen katsotaan, -
niin minun mielestä tämä kirja oikein avaudu.
No, tästä me pääsemmekin Danielin kirjan ensimmäiseen lukuun.
Kun me alamme lukea Danielin kirjaa -
niin, Niilo, mihinkä ajankohtaan Danielin kirjassa kuvatut -
historialliset tapahtumat sijoittuvat ja mikä on sen historiallinen tausta?
Historiallinen tausta on tämä, että aikaisempi maailmanvalta Assyria -
oli tullut tiensä päähän. Babylonia oli valloittanut Assyrian -
ja voittanut myöskin Egyptin taisteluissa, -
kuuluisissa historiallisissa taisteluissa.
Vuonna 605 eKr. tämän uuden supervallan, -
Babylonian kuningas Nebukadnessar -
piirittää ensimmäistä kertaa Jerusalemia ja Juudan maata -
ja vie sieltä mennessään joukon ylimystöä -
perheisiin ja jalosukuisiin perheisiin kuuluvia vesoja, poikia Babyloniaan -
koulutettavaksi babylonialaiseen viisauteen niin, -
että he voivat sitten eri tieteen ja toimintojen alalla -
toimia Babylonian kuninkaan alaisuudessa.
Se tapahtui siis vuonna 605 eKr.
Nyt kun me tulemme ensimmäiseen lukuun Danielin kirjaa, -
niin me näimme, että Daniel ja hänen kolme toveriaan viedään Baabeliin.
Danielin kirja tietysti kohdentuu ja keskittyy kaikkein eniten Danieliin.
Hän vietti noin 70 vuotta -
Babylonian ja sitä seuraavan Meedo-Persian valtakunnan aikana, -
pakkosiirtolaisena. Hän ei koskaan palannut takaisin omaan maahansa.
Tässä toteutui hyvin tarkkaan se, -
mitä Jumala oli profeettojensa kautta ilmoittanut.
Esim. 3. Mooseksen kirjan luvussa 26 -
Jumala niin kuin laittaa Israelin kansan eteen, juutalaisten eteen -
siunauksen tien, kirouksen tien.
Jos te valitsette kuuliaisuuden ja tottelevaisuuden, -
nämä siunaukset tulevat osaksenne.
Jos te valitsette tottelemattomuuden tien, -
niin nämä kiroukset tulevat sitten teitä seuraamaan.
Valitettavasti Israelin kansa, juutalaiset -
valitsivat tottelemattomuuden tien -
ja vetivät päällensä Jumalan ankaratkin tuomiot.
Juuri tämän seurauksena Babylonian kuningas -
pääsi valtaamaan Juudan kaupungin.
Juuri tässä Mooseksen kirjan kohdassa sanottiin, -
että tottelemattomuus tai tottelevaisuus -
ratkaisi heidän tulevaisuutensa. Jos olivat tottelemattomat, -
niin profeetta sanoi: Minä muutan teidän kaupunkinne raunioiksi.
Tai Mooses sanoi: Ja teidät minä hajoitan kansojen sekaan.
Profeetat toistivat tämän varoituksen monia kertoja.
Ja kun ei Israel totellut, niin näin tässä pääsi käymään.
Me voisimme lukea moniakin Vanhan Testamentin tekstejä tästä.
Minua pistää silmään Danielin kirjan ensimmäisessä luvussa jae 2, -
jossa sanotaan "Herra antoi hänen käsiinsä", -
siis Nebukadnessarin käsiin.
Siis Herra oli tämän takana.
Eli syyn ja seurauksen laki. Mitä ihminen kylvää, sitä hän niittää.
Tämä ei siis ollut vahinko. Vaan Jumalan kaitselmus.
Joo, ja joka pistää meidät vakavalle paikalle.
Tottelemattomuus Jumalaa kohtaan ja Hänen käskyjänsä kohtaan, -
niin kuin Israelin historiasta käy ilmi, sillä on aina vakavat seuraukset.
Herra antoi oman kansansa pakanakuninkaan käsiin, -
koska he valitsivat väärän tien.
Niilo, kun käsittelemme Danielin kirjan lukua yksi, -
siinä huomaamme, kuten äsken sanoit, -
että Baabeliin, Babyloniaan vietiin oppineita, -
ylimystöperheiden poikia. Heitä lähti useita.
Miksi Danielin kirjassa nousee esille vain nämä neljä?
Tämä oli hyvä kysymys. Ensin totean, -
että Daniel oli non 17-vuotias, kun hänet vietiin Babyloniaan.
Babylonialaiset hyökkäsivät Jerusalemia kohtaan -
kolmekin kertaa, vuonna 605 eKr., 597 eKr. -
ja vuonna 586 eKr., jolloin temppeli poltettiin ja muurit revittiin.
Tämä on yksi avain myöskin Danielin kirjan ymmärtämiseen.
Sinne vietiin useita ylimistöperheen poikia.
Ja ainoastaan Daniel ja hänen kolme toveriansa -
nousevat fokukseen tässä kirjassa.
Me joudumme, Markus, tekemään sen johtopäätöksen, -
että ainoastaan nämä neljä poikaa -
kieltäytyivät lähtemästä kompromissin tielle.
Kaikki muut juutalaiset pojat lähtivät kompromisseihin.
Ja saivat itsellensä suhteellisen mukavan elämän Babyloniassa.
Mutta heillä ei ollut mitään vaikutusta ympäristöönsä.
Ja he haihtuivat jonnekin historian hämärään.
Danielin kirja, eikä Raamattu sitten heistä kerro enempää.
Tämä haastaa meitä elämässä miettimään, -
kun me valintoja ja ratkaisuja tehdään.
Mitkä tekijät sinun mielestä saivat nämä muut joita ei mainittu, -
tekemään kompromisseja?
Voisimme lukea täältä Danielin kirjan ensimmäisestä luvusta -
jakeet 3-8, -
jotka kuvaavat tätä prosessia, mitä näille nuorukaisille tapahtui.
Voimme tästä tehdä sen johtopäätöksen, -
että kun nuorukaiset tuotiin Baabelin hoviin, -
niin siellä alkoi uudelleen ohjelmointi ja se koostui neljästä seikasta.
Ensimmäinen, heidät eristettiin omista juuristaan.
Heidät vietiin pois Jerusalemista ja Juudeasta -
ja vietiin kauaksi Babyloniaan.
Toiseksi, he joutuivat kohtaamaan uuden kulttuurin ja uudet arvot.
Alkoi niin kutsuttu arvohuuhtelu.
Kolmas, identiteetin vaihto. Heidän nimensä vaihdettiin, -
heille annettiin babylonialaisten epäjumaliin liittyvät nimet, -
ei enää Israelin Jumalaan.
Neljänneksi, heille tarjottiin mukavaa elämää.
Kuninkaan pöydässä he saivat syödä, juoda hyvää viiniä, -
syödä niitä ruokia, joita kuningas itse söi.
Me huomaamme, että usein houkutus on tehokkaampi ase kuin uhka.
Useinhan vainot ovat päinvastoin terävöittäneet Jumalan ihmisiä.
Mutta, sitten tällainen mukava elämä ja houkutus mukavaan elämään, -
se voi monta kertaa viedä mennessään.
Danielilla ja hänen tovereillaan tuli raja vastaan, -
jota he eivät voineet ylittää. He eivät voineet syödä ruokia, -
jotka olivat vastoin heidän uskontoonsa kuuluvia sääntöjä.
Niitä ei ollut teurastettu oikealla tavalla.
Ne eivät olleet kosher ruokia.
Ja usein lihat vietiin epäjumalien eteen myöskin Babyloniassa.
Näillä muilla kavereilla raja venyi ja he tekivät kompromisseja.
Mutta ei Danielilla ja hänen tovereillaan.
Tämä opettaa meille sen, että jokaisella Jumalan ihmisellä, -
olipa nuori, keski-ikäinen tai vanha, -
täytyy jossain kohtaa olla raja, jonka ylitse hän ei mene.
Ja Jumalan ihmiset eivät aina pysty olemaan poliittisesti korrekteja, -
joten täytyy ottaa kantaa Jumalansa puoleen.
Jae 8 on yksi avain jae Danielin kirjassa.
Ja se on "Daniel päätti lujasti". Tämä on ihailtavaa.
Nuori mies oli tuotu pakkosiirtolaisuuteen.
Hän olisi voinut alkaa kapinoimaan Jumalaa vastaan.
Miksi sallit minulle tämän?
Miksi joudun käymään tämmöistä läpi, nyt vähän löysätään.
Aina, kun me ihmisinä joudumme valinnan eteen, -
meillä on kolme vaihtoehtoa.
Yksi, toimi niin kuin haluat, niin kuin liha sanoo.
Kaksi, toimi niin kuin toiset toimivat.
On aika helppoa mennä massan mukana.
Kolmas, toimi kuten oikein on.
Daniel ja hänen toverinsa valitsivat kolmannen vaihtoehdon.
Kun mietit Danielia ja sitten -
hoviherraa, joka tämän asian mahdollisti, -
niin mitä vaaratekijöitä siinä oli -
ja mitä tälle hoviherralle olisi voinut tapahtua?
Se on mielenkiintoista, että hoviherra suostui Danielin pyyntöön, -
kun hän pyysi, 'seuraa meitä tietty aika ja katso mitä tapahtuu'.
He saivat sitten syödäkseen vihannesruokaa ja joivat vettä.
Kyllä tämä hoviherra asetti oman päänsä vadille.
On selvää, että jos kuningas hoviherraa niin kohteli, -
että hän pelkäsi menettävänsä päänsä, -
niin, jos pojat eivät olisi onnistuneet tässä testissä, -
totta kai hekin olisivat sitten menettäneet päänsä.
Mutta Jumala tuli avuksi.
Niin usein tapahtuu, kun olemme kuuliaisia, päätetään olla uskollisia -
ja eletään Hänen suunnitelmissaan.
Meistä jokainen joutuu myös koetuksien eteen, -
niin kuin Daniel ja hänen toverinsa.
Ja kun me kestämme sen koetuksen, avautuu portti, -
jonka kautta voimme päästä sisälle Jumalan -
meitä varten ajattelemiin suunnitelmiin.
Nyt katsomme Danielin kirjan ensimmäistä lukua.
Sadrak, Meesak, Abednego, Daniel, heidät on viety Baabeliin.
He ovat siellä arvohuuhtelun keskellä.
He päättävät lujasti pysyä Jumalan sanan ohjeissa -
ruokavalion suhteen ja elämän tyylin, etiikan ja moraalin suhteen.
Tämähän ei itsessään ole päämäärä, vai onko -
ja oliko tästä jotakin merkittävää seurausta, -
tästä lujasti päättämisestä ja valinnoista? Mitä siitä seurasi?
Kyllä siitä seurasi ja, niin kuin sanoin, se oli tavallaan portti.
Jumala testasi heidät, ovatko pojat kuuliaisia Minulle?
Voinko Minä luottaa heihin?
Käyttää heitä niitä tarkoitusperiä varten, -
miksi heidät siirrettiin Baabeliin.
Kun he läpäisivät tämän testin, niin Jumala alkoi antamaan heille -
hengellistä pääomaa sitä tehtävää varten.
Ei hengellinen pääoma tule sormia näpäyttämällä, -
vaan joudumme myöskin ottamaan kantaa siihen, -
kuka on meidän elämämme Herra.
Näille pojille Jumala oli heidän elämänsä Herra.
Hän oli suunnitellut heitä varten erityisen tehtävän.
Kun Daniel läpäisi testin, hänet varustettiin siihen tehtävään, -
ei ainoastaan omaa aikaa varten, vaan ihan tänne meidän päiviimme asti.
Kun tutkimme Danielin kirjaa, me pääsemme hedelmästä osalliseksi.
Voitko antaa pienen viittauksen asioihin, joita tulemme myöhemmin -
näissä kahdessa tai seuraavissa 11 luvussa käsittelemään.
Minkä kaltaista viisautta, minkä kaltaisia hengellisiä lahjoja -
tai hengenlahjoja, alkoi tuon koettelemuksen jälkeen -
toimia Danielin elämässä?
Danielin ja hänen tovereidensa, erityisesti Danielin kohdalla, -
Jumala avasi hänelle ilmestyksen maailman ja unet.
Jumala on kautta aikojen puhutellut ihmisiä unien kautta.
Sekä jumalattomia että Hänen omiansa.
Raamatusta luemme, että Egyptin faarao näki unia, -
Babylonian kuningas näki unia -
ja Jumala antoi Danielille kyvyn selittää näitä unia, -
joilla oli profeetallinen merkitys liittyen Israelin kansaan ja -
Jumalan tulevaan valtakuntaan.
Läpäistyt koetukset ja kiusaukset -
synnyttävät Raamatun mukaan kasvua ja hedelmää.
Niilo, hyvin mielenkiintoista, ja nyt niin kuin kiteytyksenä, -
mitä Danielin kirjan ensimmäinen luku puhuu tänä päivän meille, -
jotka elämme jälkikristillisessä Suomessa?
Kyllä. Danielin kirjasta minä löydän paljon yhtäläisyyksiä -
meidän aikaamme.
Me elämme nyt jälkikristillisen arvohuuhtelun aikaa, -
jolloin Raamattu asetetaan naurunalaiseksi -
ja ihmiset, jotka uskovat Raamattuun ja Raamatun ilmoitukseen,-
leimataan dinosauruksiksi ja fossiileiksi.
Paljon tällaista arvohuuhtelua, -
mitä Daniel ja hänen toverinsa joutuivat läpi käymään.
Nyt Jumala, tänä aikana, etsii ihmisiä, jotka ovat valmiita -
seisomaan Jumalansa ja Hänen sanansa puolesta.
Niilo Närhi, kiitos paljon tämän kertaisesta opetuksesta. - Kiitoksia.
Tervetuloa seuraamaan seuraavaa mielenkiintoista ohjelmaa, -
jossa käsittelemme Danielin kirjan toista lukua. Siunausta sinulle!
Tekstitys: Sonja Turunen
TV7 tuo evankeliumin rohkaisevaa sanomaa jokaiseen kotiin.
Haluamme tarjota sinulle ravitsevaa ohjelmaa vuorokauden ympäri -
sinua kiinnostavista aiheista.
Jos hetki sitten katsomasi ohjelma oli sinusta koskettava -
ja haluat nähdä vastaavanlaisia jatkossakin, -
voit soittaa tukinumeroon tai lahjoittaa ruudulla näkyvälle pankkitilille.
Muista käyttää oikeaa viitenumeroa.
Tiesithän, että TV7 arkista voit katsoa ohjelmiamme sinulle sopivana aikana.